
# 15 майга Татарстанда төп кыр эшләре тәмамланырга тиеш

*02.05.2012*Татарстан агросәнәгатьчеләре республика бюджеты хисабына былтыр 395 млн. сумлык мелиоратив техника сатып алган. Шул рәвешле, корылык килә калса, аңа да карамастан, 6,5 мең гектар җирдә бәрәңге һәм 2 мең гектар тирәсе яшелчәне бик иркен үстереп булачак. Димәк, быел 8 мең гектардан артык мәйдан сугырылачак.


Алга таба күп терлек үрчетелгән хуҗалыкларда да шундый установкалы техника алдырып, терлекләргә сусыл яшел азык үстереләчәк, дип белдерде бүген Татарстан Хөкүмәте йортында үткәрелгән брифингта ТР авыл хуҗалыгы һәм азык-төлек министры урынбасары Илдус Габдрахманов.


Һава торышы дигәннән, синоптиклар фаразламасына ышансак, быел майның беренче яртысы салкынча, майның өченче ункөнлегендә - июнь башында эссерәк һава көтелә, аннары июльдән сентябрьга кадәр корылык, ләкин 2010 елдагы дәрәҗәдә түгел, диде И.Габдрахманов.

*ТР Президенты матбугат хезмәте*
15 майга Татарстанда төп кыр эшләре тәмамланырга тиеш